**A Pénzmúzeum Facebook és Instagram oldal „Nyerj jegyet a SZIN fesztiválra és találkozz Pénzmúzeummal!” elnevezésű promóciójának leírása és részvételi feltételei**

**1. Általános rendelkezések**

A „Nyerj jegyet a SZIN fesztiválra és találkozz Pénzmúzeummal!” elnevezésű promóció szervezője a MNB – EDULAB KFT. (székhely: 1013 BUDAPEST, KRISZTINA KÖRÚT 55.) (továbbiakban: „Szervező”).

**2. Promóciós mechanizmus és részvételi feltételek**

2022. augusztus 17-én nyereményjátékot hirdetünk, melynek lényege, hogy a Magyar Pénzmúzeum és Látogatóközpont Facebook és Instagram oldalán a promócióra meghirdetett poszt alá augusztus 22-ig kommentben meg kell jelölnie a játékosnak azt a személyt/személyeket, akivel/akikkel szívesen elmenne a SZIN fesztiválra. A kommentelők között 2022. augusztus 23-án délután kisorsolunk 2-2 db fesztivál bérletet a 2022. augusztus 24. – 2022. augusztus 27. között megrendezésre kerülő SZIN elnevezésű fesztiválra.

A nyereményjátékban csak 18 éven felüli magánszemélyek vehetnek részt.

FONTOS! A poszt alá kommenteléssel és a játékos ismerősének/ismerőseinek megjelölésével a játékos elfogadja a Szabályzatot és a jelen Adatkezelési tájékoztatót is, ami a részvétel feltétele. Azon kommenteket, amelyek a játékos ismerősének kommentben való megjelölését nem tartalmazzák, nem tudjuk figyelembe venni.

**3. Nyeremény**

2-2 db fesztivál bérlet a 2022. augusztus 24. – 2022. augusztus 27. között megrendezésre kerülő SZIN elnevezésű fesztiválra.

**4. Kizárások**

A nyereményjátékban nem vehetnek részt a Szervező vezető tisztségviselői, munkavállalói, megbízottjai, valamint ezen személyeknek a Ptk. 8:1. § (1) 1 pontjában meghatározott közeli hozzátartozói; a Szervező megbízásából a nyereményjáték előkészítésében és lebonyolításában közreműködő személyek és cégek vezető tisztségviselői, munkavállalói, megbízottjai, valamint, ezen személyeknek a Ptk. 8:1. § (1) 1 pontjában meghatározott közeli hozzátartozói. A Szervező fenntartja a jogot, hogy a jelen szabályzatban foglalt feltételeket vagy magát a nyereményjátékot akár a nyereményjáték időtartama alatt egyoldalúan módosítsa vagy megszüntesse.

A nyereményjátékkal kapcsolatos bármilyen kérdéssel vagy panasszal kapcsolatban a Pénzmúzeum Facebook oldalon (https://www.facebook.com/penzmuzeum) nyújtunk felvilágosítást. A promócióban való részvétel önkéntes és ingyenes, a részvételtől a promóció teljes időtartama alatt lehetőség van visszalépni. A részvétel a jelen hivatalos szabályzat és az Adatkezelési Tájékoztató ismeretében az Adatvédelmi Szabályzat kifejezett elfogadását jelenti.

**5. Érvénytelen pályázat**

A promócióban érvénytelennek minősül minden pályázat, mely a jelen játékszabályzatban foglalt részvételi feltételnek nem tesz eleget, valamint a 2. pontban meghatározott promóciós mechanizmusnak és részvételi feltételeknek nem felel meg.

**6. A játék időtartama**

A nyereményjáték 2022. augusztus 17. 18 órától 2022. augusztus 22. 23:59 óráig tart.

**7. A sorsolás menete**

A nyerteseket 2022. augusztus 23-én délután sorsoljuk ki számítógép segítségével. A sorsolásban minden, jelen szabályzatban foglaltaknak megfelelő játékos részt vesz.

**8. A díjak átvételének feltétele**

a) A nyerteseket a sorsolást követő 1 munkanapon belül a Pénzmúzeum Facebook oldalon, a promóciós poszt alatt futó kommentben, illetve privát üzenetben tájékoztatjuk a nyertesség tényéről. A sorsolás alkalmával 2 pótnyertest is húzunk. Abban az esetben, ha a kisorsolt játékosoktól 1 munkanapon belül nem érkezik válasz privát üzenetben, vagy lemondanak a nyereményről, úgy pótnyertes kerül beállításra. A pótnyertesek a kihúzás sorrendjében válnak jogosulttá a nyereményre.

b) A nyeremény a Szervező által kerül kiküldésre a nyertesek email címére.

c) A nyeremény beváltását kizárólag a nyertes játékosok végezhetik, így a Szervező köteles a nyereményért jelentkező személy személyazonosságát és életkorát ellenőrizni, amit a nyertes játékos személyi igazolványa – vagy más erre alkalmas arcképes hivatalos irata (gépjármű vezetői jogosítvány, útlevél) – felmutatásával köteles igazolni a Szervező. Amennyiben a nyertes játékos ennek a felhívásnak nem tesz eleget, úgy a beváltás folyamatát a Szervező köteles megszakítani.

d) A nyertes játékosok kötelesek együttműködni a Szervezővel annak érdekében, hogy a nyeremények beváltására a rendezvény helyszínén időben sor kerülhessen. Ha ezen együttműködési kötelezettségüknek a nyertes játékosok bármelyike nem tesz eleget, és így a nyeremény időben történő beváltása meghiúsul, úgy ezen körülményért a Szervező nem vállal felelősséget. A beváltás időtartama nem hosszabbítható meg, más rendezvényre, eseményre a nyeremény nem vihető át, így a nyeremény átvételének elmulasztása a nyertes játékosra nézve jogvesztő.

e) Amennyiben a nyertes által üzenetben megadott személyes információk hibásak, úgy a nyertes jogosultságot veszt a nyereményre és ebben az esetben is pótnyertes kerül beállításra. A hibás adatokból eredő nyereményvesztés kapcsán sem a Szervező nem vonható felelősségre. A díjak nem válthatók más nyereményre, sem készpénzre.

**9. Nyereményekkel kapcsolatos díjfizetések**

A jelen promócióban részt vevő játékosokat a nyereményekkel kapcsolatosan nem terheli személyi jövedelemadó-fizetési és/vagy illeték-fizetési kötelezettség, ezeket a Szervező viseli. A nyeremények kapcsán keletkező SZJA előleget a Szervező a hatályos adótörvények alapján megállapítja, és befizeti az illetékes adóhatóság részére. A nyeremények átvételével és felhasználásával összefüggésben esetlegesen felmerülő egyéb költségek és kiadások a nyertes játékost terhelik.

**10. Adatkezelés**

Az adatkezelési tájékoztató elérhető itt: <https://penzmuzeum.hu/adatkezelesi-tajekoztato>

**11. Felelősség kizárása**

A promóció szervezésében résztvevő cégek egyike sem felelős, és kizár mindenféle kártalanítási, kártérítési igényt a promócióhoz kapcsolódó költségek, károk és veszteségek vonatkozásában.

Szervező nem vállal semmilyen felelősséget a tévesen megadott adatokért, a játékos által illetéktelen módon felhasznált személyes adatokkal kapcsolatos jogsértésért. A résztvevők adatait nem a Facebook kezeli, a promóciót a Facebook semmilyen formában nem támogatja, nem hagyta jóvá, illetőleg nem kezeli, azzal összefüggésbe nem hozható. A nyereményjátékkal kapcsolatban a Facebook mindennemű felelőssége kizárt. A nyereményjátékkal kapcsolatban a játékosok vagy más Facebook felhasználók magatartásáért sem a Szervező semmilyen formában nem felelnek. A Szervező fenntartja a jogot, hogy a jogszabálysértő, etikai vagy az általános társadalmi értékítélet szempontjából elfogadhatatlan, vagy politikai tartalmú felhasználói megnyilvánulásokat indokolás nélkül moderálják. A Szervező nem vállal felelősséget a résztvevő által tévesen vagy hibásan megadott adatokkal okozott következményekért. A Szervező nem vállal felelősséget a technikai hibákból eredő problémákért.

A játékosok pályázatuk leadásával a jelen játékszabályzatban foglalt valamennyi feltételt tudomásul veszik és elfogadják.

Budapest, 2022.08.17.

MNB-EduLab Kft.

Szervező